# Tenet

Tenet és una pel·lícula d'espies de 2020 escrita i dirigida per Christopher Nolan i produïda amb Emma Thomas. És una coproducció del Regne Unit i els Estats Units i és protagonitzada per John David Washington, Robert Pattinson, Elizabeth Debicki, Dimple Kapadia, Michael Caine i Kenneth Branagh. La trama segueix un agent secret que ha de manipular el temps per tal d'evitar la Tercera Guerra Mundial.
Nolan va trigar més de cinc anys per escriure'n el guió després de deliberar sobre les idees centrals de Tenet durant més d'una dècada. El càsting va començar el març de 2019, i el rodatge va començar el maig de 2019 i va tenir lloc a Dinamarca, Estònia, Índia, Itàlia, Noruega, Regne Unit i Estats Units. El cinematògraf Hoyte van Hoytema va rodar en 70 mm i IMAX.
L'estrena es va posposar tres voltes a causa de la pandèmia per coronavirus, però es va estrenar el 26 d'agost tant al Regne Unit com als territoris de parla catalana. Als Estats Units es va estrenar el 3 de setembre de 2020 en IMAX, 35 mm i 70 mm. La pel·lícula va rebre crítiques generalment positives dels crítics, que la van comparar favorablement a Origen de Nolan i van elogiar-ne les interpretacions del repartiment, encara que alguns van lamentar-ne la trama confusa i el to impassible. Ha estat subtitulada al català.

## Argument

En el món de l'espionatge internacional, un home (John David Washington) prefereix morir abans que lliurar els seus companys. Després d'aconseguir superar aquesta difícil prova, aquest home tindrà una important missió: evitar una nova amenaça molt més perillosa que la tercera guerra mundial. La clau serà una sola paraula: Tenet. La manera de veure el món d'una altra forma.

## Repartiment

* John David Washington com a Protagonista
* Robert Pattinson com a Neil, l'entrenador de Protagonista
* Elizabeth Debicki com a Kat, la dona desapareguda d'Andrei
* Dimple Kapadia com a Priya
* Michael Caine
* Kenneth Branagh com a Andrei Sator, oligarca rus que es comunica amb el futur
* Aaron Taylor-Johnson
* Clémence Poésy com a Barbara, científica
* Himesh Patel
* Denzil Smith com a traficant d'armes i marit de Priya
* Martin Donovan
* Sean Avery
* Jack Cutmore-Scott
* Rich Ceraulo Ko
* Fiona Dourif
* Yuri Kolokolnikov

## Referències

* 1 2 Solanich, Irene. «‘Tenet’: arriba el nou trencaclosques de Nolan». El Cinèfil, 23-08-2020. [Consulta: 25 agost 2020].
* ↑ Maytum, Matt. «Time to spy: On the set of Tenet with Christopher Nolan» (en anglès). Total Film. [Consulta: 25 agost 2020].
* ↑ Collis, Clark. «Time for 'Tenet': Behind the scenes of Christopher Nolan's top-secret movie» (en anglès). Entertainment Weekly. [Consulta: 25 agost 2020].
* ↑ Kroll, Justin. «Elizabeth Debicki and Robert Pattinson Join Christopher Nolan's Next Film (EXCLUSIVE)» (en anglès). Variety, 20-03-2019. [Consulta: 25 agost 2020].
* ↑ «Christopher Nolan Begins Filming New Espionage Action Movie, Tenet» (en anglès). IGN, 22-05-2019. [Consulta: 25 agost 2020].
* ↑ Vyavahare, Renuka. «Christopher Nolan wraps up his ten-day Mumbai schedule in just five days; leaves for LA» (en anglès). Times of India, 22-09-2019. [Consulta: 25 agost 2020].
* ↑ «Filming is Underway on “Tenet,” a New Film from Christopher Nolan» (en anglès). Business Wire, 22-05-2019. [Consulta: 25 agost 2020].
* 1 2 Rubin, Rebecca. «‘Tenet’ Will Release Internationally in agost Ahead of U.S. Debut» (en anglès). Variety, 27-07-2020. [Consulta: 25 agost 2020].
* ↑ Martínez, Beatriz. «'Tenet': el demiürg Nolan es deixa anar els cabells, per Beatriz Martínez». El Periódico de Catalunya, 21-08-2020. [Consulta: 25 agost 2020].
* ↑ «Tenet (2020)» (en anglès). Rotten Tomatoes. [Consulta: 25 agost 2020].
* ↑ «Tenet». Metacritic. [Consulta: 25 agost 2020].
* ↑ Lodge, Guy. «‘Tenet’ Review: Christopher Nolan's Grandly Entertaining, Time-Slipping Spectacle Is a Futuristic Throwback» (en anglès). Variety, 21-08-2020. [Consulta: 25 agost 2020].
* ↑ Collin, Robbie «Tenet review: don't try to understand it – just rewind and enjoy the ride» (en anglès). The Telegraph, 21-08-2020. ISSN: 0307-1235.
* ↑ Felperin, Leslie. «'Tenet': Film Review». Hollywood Reporter, 21-08-2020. [Consulta: 25 agost 2020].
* ↑ McCahill, Mike. «‘Tenet’ Review: Christopher Nolan's Long-Anticipated Time Caper Is a Humorless Disappointment» (en anglès). IndieWire, 21-08-2020. [Consulta: 25 agost 2020].
* ↑ «Tenet». Goita què fan, ara!. [Consulta: 23 març 2023].
* ↑ Moliis-Mellberg, Martina. «Luftslott och temporala labyrinter» (en suec), 26-08-2020.
* ↑ «Tenet». Surt de casa, 21-08-2020. [Consulta: 25 agost 2020].

## Enllaços externs

* Tenet - Lloc web oficial
* Tenet a Goita què fan, ara!